text: Nótaskip: Úrslitið hjá uppsjóvarreiðaríunum verður enn lakari í 2018
text: #000001
text: - Løgmaður tekur alivinnu og uppsjóvarvinnu undir einum, tí so verður fjalt hvussu samgongan drenar allan kapital úr fiskivinnuni á sjónum
text: #000002
text: Løgmaður varð um vikuskiftið endurgivin fyri at hava sagt, at hald ikki er í afturvendandi páhaldinum um, at verandi samgonga hevur drenað allar pengar burturúr vinnuni, so hon ikki hevur ráð at endurnýgja seg.
text: #000004
text: Hetta vil Felagið Nótaskip ikki lata standa ósvarað, og hevur í dag fráboðan á heimasíðu sínari.
text: #000006
text: - Tað er nokk so smart at taka alivinnuna og uppisjóvarvinnuna undir einum, tí so verður tað fjalt, hvussu verandi samgongan eftir øllum at døma hevur sett sær fyri at drena allan kapital úr fiskivinnuni á sjónum, og at drena kapital úr fiskivinnusamfeløgunum í útjaðaranum í landskassan, sigur felagið.
text: #000007
text: - Sambært eini roknskapargreining hjá grannskoðarafelagnum Januar høvdu uppisjóvarskipini 187 mió. kr. í avlopi í 2017. Tað var helvtin av avlopinum í 2016. Sambært eini uppgerð hjá Taks og Gjaldstovuni rindaði fiskivinnan 381 mió. kr. í skattum og avgjøldum í 2017.
text: #000008
text: - Úrslitið hjá uppisjóvarreiðaríunum verður enn lakari í 2018, tí makrelkvotan hjá skipunum er minkað við einum triðingi. Og tað fer at ganga sama veg í 2019. Eftir fíggjarlógaruppskotinum fyri 2019 skal fiskivinnan eftir ætlan gjalda 63 mió. kr. meira í veiðigjaldi.
text: #000009
text: - Tølini vísa bara veruleikan. Alivinnan ger íløgur, so tað stendur eftir. Fiskivinnan á sjónum ger ongar íløgur. Støðan hjá uppisjóvarflotanum er nú tann sama sum hjá heimaflotanum. Tað einasta sum hendir, er, at skipini verða eitt ár eldri hvørt ár. Og her eru avgjørt ongi útlit fyri at endurnýggja flotan, skrivar Felagið Nótaskip á heimasíðuni.
text: #000010
text: Ynskja fiskimarkið út á 12 fjórðingar
text: #000016